Na temelju članka 64. Zakona o zaštiti okoliša („Narodne novine" broj 80/13, 153/13, 78/15 i 12/18), članka 64. Uredbe o strateškoj procjeni utjecaja strategije, plana i programa na okoliš („Narodne novine" broj 3/17) i članka 44. Statuta Općine Sveti Ivan Žabno („Službeni glasnik Koprivničko-križevačke županije“ broj 10/13. i 2/18), općinski načelnik Općine Sveti Ivan Žabno 26. studenoga 2018. godine donosi

**ODLUKU**

**o započinjanju postupka ocjene o potrebi strateške procjene utjecaja na okoliš za potrebe**

**Strateškog razvojnog programa Općine Sveti Ivan Žabno**

Članak

Odlukom o započinjanju postupka ocjene o potrebi strateške procjene utjecaja na okoliš za potrebe Strateškog razvojnog programa Općine Sveti Ivan Žabno (u daljnjem tekstu: Odluka) započinje postupak ocjene o potrebi strateške procjene utjecaja na okoliš za potrebe Strateškog razvojnog programa Općine Sveti Ivan Žabno

Postupak ocjene o potrebi strateške procjene utjecaja na okoliš za potrebe Strateškog razvojnog programa Općine Sveti Ivan Žabno provodi Općina Sveti Ivan Žabno daljnjem tekstu: Općina) u suradnji s Koprivničko – križevačkom županijom, Upravnim odjelom za prostorno uređenje, gradnju, zaštitu okoliša i zaštitu prirode.

Članak

Nositelj izrade Strateškog razvojnog programa Općine Sveti Ivan Žabno je Jedinstveni upravni odjel Općine Sveti Ivan Žabno.

Članak

Razlog za pokretanje postupka izrade Strateškog razvojnog programa Općine Sveti Ivan Žabno je jasno definiranje smjera razvoja i razvojnih projekata na području Općine Sveti Ivan Žabno do 2022. godine.

Članak

Programska polazišta za izradu Strateškog razvojnog programa Općine Sveti Ivan Žabno zasnovana su na važećim nacionalnim propisima, Strategiji razvoja Republike Hrvatske i Koprivničko – križevačke županije

Cilj izrade Strateškog razvojnog programa Općine Sveti Ivan Žabno je usklađenje s europskim i nacionalnim propisima te planovima razvoja Županije.

Članak

Radnje koje će se provesti u postupku ocjene o potrebi strateške procjene utjecaja na okoliš, provode se sukladno odredbama Zakona o zaštiti okoliša („Narodne novine" broj 80/13, 153/13, 78/15. i 12/18), Uredbe o strateškoj procjeni utjecaja strategije, plana i programa na okoliš („Narodne novine" broj 3/17) te Uredbe o informiranju i sudjelovanju javnosti i zainteresirane javnosti u pitanjima zaštite okoliša („Narodne novine“ broj 64/08) i to sljedećim redoslijedom provedbe:

1. Općina sukladno članku 33. Uredbe o strateškoj procjeni utjecaja plana i programa na okoliš („Narodne novine" broj 3/17), započinje postupak ocjene o potrebi strateške procjene utjecaja na okoliš Strateškog razvojnog programa Općine Sveti Ivan Žabno.
2. Općina će za potrebe postupka pribavili mišljenja javnopravnih tijela. U svrhu pribavljanja mišljenja Općina dostavlja zahtjev za davanje mišljenja o potrebi strateške procjene u roku od 8 dana od dana donošenja ove Odluke.
3. Na temelju kriterija za utvrđivanje utjecaja Strateškog razvojnog programa Općine Sveti Ivan Žabno na okoliš, iz Priloga II. Uredbe o strateškoj procjeni utjecaja plana i programa na okoliš („Narodne novine" broj 3/17), tijela i/ili osobe daju mišljenje o potrebi strateške procjene te ga u roku od 30 dana od dana zaprimanja zahtjeva dostavljaju Općini. Ako Općina ocijeni potrebnim, osigurat će dodatna pojašnjenja s tijelom i/ili osobom koja je dostavila mišljenje.
4. Općina će dostaviti Upravi za zaštitu prirode Ministarstva zaštite okoliša i energetike, sukladno Zakonu o zaštiti prirode („Narodne novine" broj 80/13 i 15/18) zahtjev za provedbu postupka ocjene prihvatljivosti Strateškog razvojnog programa Općine Sveti Ivan Žabno za ekološku mrežu.
5. Ako Ministarstvo isključi mogućnost značajnih negativnih utjecaja Strateškog razvojnog programa Općine Sveti Ivan Žabno na ciljeve očuvanja i cjelovitost područja ekološke mreže, daje mišljenje da je Strateški razvojni program Općine Sveti Ivan Žabno prihvatljiv za ekološku mrežu.
6. Ako Ministarstvo ne isključi mogućnost značajnih negativnih utjecaja Strateškog razvojnog programa Općine Sveti Ivan Žabno na ciljeve očuvanja i cjelovitost područja ekološke mreže, daje obvezujuće mišljenje da je obvezna provedba glavne ocjene, što znači da se obvezno provodi i postupak strateške procjene.
7. Prije donošenja odluke u postupku ocjene o potrebi strateške procjene, kojom Općina potvrđuje da za Strateškog razvojnog programa Općine Sveti Ivan Žabno "jest potrebno" ili "nije potrebno" provesti postupak strateške procjene, Općina će o provedenom postupku ocjene pribaviti mišljenje Koprivničko – križevačke županije, Upravnog odjela za prostorno uređenje, gradnju, zaštitu okoliša i zaštitu prirode, za potrebe čega će dostaviti prijedlog odluke i cjelovitu dokumentaciju o provedenom postupku ocjene.
8. Ako se u postupku ocjene utvrdi da Strateški razvojni programa Općine Sveti Ivan Žabno ima vjerojatno značajan utjecaj na okoliš, donosi se odluka o obvezi provedbe strateške procjene koja sadrži osobito razloge zbog kojih je utvrđena potreba strateške procjene sukladno kriterijima iz Priloga II. Uredbe o strateškoj procjeni utjecaja strategije, plana i programa na okoliš („Narodne novine" broj 3/17).
9. Ako se u postupku ocjene utvrdi da Strateški razvojni program Općine Sveti Ivan Žabno nema vjerojatno značajan utjecaj na okoliš, Općinski načelnik donosi odluku da nije potrebno provesti stratešku procjenu.
10. O odluci iz točke 8. i 9. ove Odluke, Općina informira javnost sukladno Zakonu o zaštiti okoliša i Uredbi o informiranju i sudjelovanju javnosti i zainteresirane javnosti u pitanjima zaštite okoliša („Narodne novine" broj 64/08).

Članak

U postupku ocjene o potrebi strateške procjene utjecaja na okoliš dostavlja se tijelima nadležnim za pojedine sastavnice okoliša, odnosno na lokalnoj razini organima jedinica lokalne samouprave nadležnim za zaštitu okoliša, voda, poljoprivredu, šumarstvo i ostalo, upravnim odjelima županije nadležnim za zaštitu okoliša, voda, cesta, poljoprivredu, šumarstvo i ostalo, ustanovi nadležnoj za zaštićena područja, ministarstvu u čijoj je nadležnosti zaštita okoliša i prirode, susjednim jedinicama lokalne samouprave ako plan može imati utjecaj na njihovo područje.

U postupku ocjene o potrebi strateške procjene utjecaja na okoliš za Strateški razvojni programa Općine Sveti Ivan Žabno prema ovoj Odluci sudjelovat će sljedeća javnopravna tijela/osobe:

1. Ministarstvo zaštite okoliša i energetike, Uprava za zaštitu prirode, Radnička cesta 80, 10000 Zagreb,
2. Koprivničko-križevačka županija, Upravni odjel za gospodarstvo, komunalne djelatnosti i poljoprivredu, Antuna Nemčića 5, 48000 Koprivnica,
3. Koprivničko-križevačka županija, Javna ustanova za upravljanje zaštićenim prirodnim vrijednostima na području Koprivničko – križevačke županije, Florijanski trg 4/II, 48 000 Koprivnica,
4. Koprivničko-križevačka županija, Županijska uprava za ceste Koprivničko-križevačke županije, I.Z. Dijankovečkog 3, 48 260 Križevci,
5. Hrvatske vode, VGI za mali sliv „Bistra“, Antuna Radića 8b, 48 350 Đurđevac,
6. Hrvatske šume d.o.o. UŠP Koprivnica, Šumarija Koprivnica, Močile 2, 48 000 Koprivnica,
7. Hrvatske ceste, Ulica kralja Petra Krešimira IV, 42000 Varaždin,
8. Hrvatske željeznice, Ulica Antuna Mihanovića 12, 10 000 Zagreb,
9. Grad Križevci, Upravni odjel za stambeno-komunalne djelatnosti, Ivana Zakmardija Dijankovečkog 12, 48260 Križevci,
10. Općina Rovišće, Trg hrvatskih branitelja 2, 43212 Rovišće,
11. Općina Gradec, Gradec 134, 10345 Gradec,
12. Općina Farkaševac, Jedinstveni upravni odjel, 10344 Farkaševac
13. Koprivničko-križevačka županija, Upravni odjel za prostorno uređenje, gradnju, zaštitu okoliša i zaštitu prirode, Odsjek za zaštitu okoliša i zaštitu prirode, Antuna Nemčića 5, 48000 Koprivnica – po pribavljenim ostalim mišljenjima

Članak

Općina je dužna informirati javnost, sukladno odredbama Zakona o zaštiti okoliša („Narodne novine" broj 80/13, 153/13, 78/15 i 12/18) i Uredbe o informiranju i sudjelovanju javnosti i zainteresirane javnosti u pitanjima zaštite okoliša („Narodne novine" broj 64/08), kojima se uređuje informiranje javnosti i zainteresirane javnosti u pitanjima zaštite okoliša.

Članak

Ova Odluka stupa na snagu danom donošenja, a objaviti će se na službenoj mrežnoj stranici Općine Sveti Ivan Žabno, www.osiz.hr.

OPĆINSKI NAČELNIK OPĆINE SVETI IVAN ŽABNO

KLASA:302-01/18-01/01

URBROJ:2137/19-01/1-18-4

Sveti Ivan Žabno, 26. studenoga 2018.

OPĆINSKI NAČELNIK:

Nenad Bošnjak